ΠΕΡΙΕΧΟΜΕΝΑ
ΚΑΝΟΝΙΣΜΟΙ
Ανακήρυξη ως Προσκυνηματικού, Λειτουργίας
και διαχειρίσεως του Ιερού Ναού Αγίου Σπυρίδωνος Λευκάδος, της Ιεράς Μητροπόλεως Λευκάδος
και Ιθάκης.
Μετονομασία της Ιεράς Μητροπόλεως Κερκύρας
και Παξών.
Κατάργηση του Εκκλησιαστικού Ιδρύματος υπό
την επωνυμίαν: «Πολιτιστικό Ίδρυμα πνευματικής
καλλιέργειας και χριστιανικής αρχαιολογικής κληρονομίας “Ο ΜΕΓΑΣ ΦΩΤΙΟΣ” της Ιεράς Μητροπό-
λεως Αλεξανδρουπόλεως».
ΚΑΝΟΝΙΣΜΟΙ
Αριθμ. κανονισμού 298/2017
(1)
Ανακήρυξη ως Προσκυνηματικού, Λειτουργίας
και διαχειρίσεως του Ιερού Ναού Αγίου Σπυρίδωνος Λευκάδος, της Ιεράς Μητροπόλεως Λευ-
κάδος και Ιθάκης.
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Λαβούσα υπ’ όψιν:
1. τας διατάξεις των άρθρων 4, περίπτ. ε’, 29 παραγρ.
2 και 45 παρ. 5, 46 και 59 του Νόμου 590/1977 «Περί
Καταστατικού Χάρτου της Εκκλησίας της Ελλάδος» (Α΄
146) και του άρθρου 68 παράγραφος 1, περίπτωση 5α
παρ. 5α του Ν. 4235/2014,
2. τας υποχρεώσεις της ποιμαινούσης Εκκλησίας προς
το χριστεπώνυμον πλήρωμα, οι οποίες απορρέουν από
τας Ευαγγελικάς Επιταγάς, τους Ιερούς Κανόνες και τους
Νόμους του Κράτους,
3. την υπ’ αριθμ. 79/27.1.2017 πρότασιν του Σεβασμιωτάτου Μητροπολίτου Λευκάδος και Ιθάκης Θεοφίλου,
4. την υπ’ αριθμ. 475/2016 απόφασιν του Αρείου Πάγου,
5. την υπ’ αριθμ. 9/2017 Γνωμοδότησιν του Ειδικού
Νομικού Συμβούλου της Ιεράς Συνόδου της Εκκλησίας
της Ελλάδος,
6. την από 7.3.2017 Απόφασιν της Διαρκούς Ιεράς Συνόδου και
7. την από 9.3.2017 Απόφασιν της Ιεράς Συνόδου της
Ιεραρχίας, αποφασίζει:
Ψηφίζει τον υπ’ αριθμ. 298/2017 Κανονισμόν έχοντα
ούτω:
ΚΑΝΟΝΙΣΜΟΣ αρ. 298/2017
Περί ανακηρύξεως ως Προσκυνηματικού,
λειτουργίας και διαχειρίσεως του Ιερού Ναού
Αγίου Σπυρίδωνος Λευκάδος, της Ιεράς Μητροπόλεως Λευκάδος και Ιθάκης
΄Αρθρο 1
Ο Ιερός Ναός Αγίου Σπυρίδωνος, Επισκόπου Τριμυθούντος του θαυματουργού, ευρισκόμενος στην πόλη
της Λευκάδος, από παλαιά αφιερωμένος στην δημόσια
λατρεία, καθίσταται Ιερό Προσκύνημα και αποτελεί εφ’
εξής νομικό πρόσωπο ιδιωτικού δικαίου, κατά την έννοια
του άρθρου 1 παρ. 4 του Ν. 590/1977. Η έδρα του Ιερού
Προσκυνήματος τοποθετείται στην πόλη της Λευκάδος,
κοντά στην κεντρική πλατεία της οποίας ευρίσκεται από
του έτους 1685 ο ιστορικός Ιερός Ναός Αγίου Σπυρίδωνος Λευκάδος. Το Ιερόν Προσκύνημα έχει δική του κυ-
κλική σφραγίδα, που φέρει στο κέντρο αυτής την εικόνα
του Αγίου Σπυρίδωνος και κυκλικά τις Λέξεις «Ιερά Μητρόπολις Λευκάδος και Ιθάκης - Ιερός Προσκυνηματικός
Ναός Αγίου Σπυρίδωνος Λευκάδος» και υπάγεται πνευματικά και διοικητικά στην Ιερά Μητρόπολη Λευκάδος
και Ιθάκης, της οποίας το έργο επικουρεί.
΄Αρθρο 2
Σκοπός του ανωτέρω Ιερού Προσκυνήματος είναι η
ανάδειξη, συντήρηση, επισκευή και προβολή αυτού,
καθώς και η καλλιέργεια, προαγωγή και ενίσχυση του
λειτουργικού, ποιμαντικού, θεολογικού, εκπαιδευτικού,
πνευματικού, φιλανθρωπικού, πολιτιστικού και εν γένει
ιεραποστολικού έργου της Ιεράς Μητροπόλεως Λευκάδος και Ιθάκης.
΄Αρθρο 3
1. Η διοίκηση και η διαχείριση του ανωτέρω Προσκυνηματικού Ιερού Ναού ασκείται από πενταμελή Διοικη-
τική και Διαχειριστική Επιτροπή, η οποία αποτελείται
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
3 Απριλίου 2017
ΤΕΥΧΟΣ  ΠΡΩΤΟ
Αρ. Φύλλου 45
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 45/03.04.2017
από τον Σεβασμιώτατο Μητροπολίτη ως Πρόεδρο με
αναπληρωτή του ένα κληρικό, τον οποίο ορίζει εκάστοτε
ο Σεβασμιώτατος Μητροπολίτης και τέσσαρα μέλη, δύο
κληρικούς και δύο λαϊκούς, άνδρες ή γυναίκες, κατοίκους
Λευκάδος. Ο διορισμός των μελών γίνεται από το Μητροπολιτικό Συμβούλιο, μετά από σχετική πρόταση του
Σεβ. Μητροπολίτου. Η θητεία των μελών της Επιτροπής
είναι τριετής. Η Επιτροπή διέπεται από τις διατάξεις που
ισχύουν για τα Εκκλησιαστικά Ενοριακά Συμβούλια και
οι πράξεις της υπόκεινται στην έγκριση του Μητροπολιτικού Συμβουλίου.
2. Το Νομικό Πρόσωπο του Ιερού Προσκυνήματος εκπροσωπείται ενώπιον των Δικαστηρίων και κάθε άλλης
Αρχής από τον Πρόεδρο της Διοικητικής και Διαχειριστικής Επιτροπής ή από άλλο μέλος αυτής, ρητώς οριζόμε-
νο με απόφασή της.
΄Αρθρο 4
Η Διοικητική και Διαχειριστική Επιτροπή ασκεί τις εξής
αρμοδιότητες:
α. Μεριμνά για τη νόμιμη διαχείριση των Εσόδων και
των περιουσιακών στοιχείων του Ιερού Προσκυνήματος.
β. Συντάσσει τον Προϋπολογισμό Εσόδων και Εξόδων
κάθε έτους, καθώς και τον οικονομικό Απολογισμό.
γ. Τηρεί και ενημερώνει πάντοτε τα εξής βιβλία:
1) Πρωτοκόλλου.
2) Πρακτικών Συνεδριάσεων Δ.Δ.Ε.
3) Εσόδων και Εξόδων μετά των αντιστοίχων διπλοτύπων αποδείξεων, καθώς και Γραμματίων και Ενταλμάτων.
4) Περιουσιακών στοιχείων.
5) Αφιερωμάτων και τιμαλφών.
6) Τελέσεως ιερών Μυστηρίων.
δ. Τηρεί τα κλειδιά των παγκαρίων και των κυτίων του
Ι. Ναού.
ε. Αποφασίζει για την πρόσληψη του μονίμου προσωπικού, ήτοι ιεροψαλτών και ευτρεπιστών, καθώς και
του εκτάκτου - εποχικού προσωπικού, ανάλογα με τις
εκάστοτε ανάγκες.
στ. Αποφασίζει για οποιοδήποτε θέμα έχει σχέση με
την καλή συντήρηση του Ιερού Ναού, καθώς και για
οποιοδήποτε άλλο θέμα του Ιερού Προσκυνήματος που
ήθελε παρουσιασθεί.
Άρθρο 5
Πόροι του Ιερού Προσκυνήματος είναι:
α) Οι εισπράξεις από την κηροπωλησία, τις δισκοφορίες, τις τελούμενες ιεροπραξίες και την κατά νόμον εκποί-
ηση αφιερωμάτων και τιμαλφών β) Οι δωρεές, κληρονομιές και κάθε είδους προσφορές των πιστών γ) Τα έσοδα
από την ακίνητη περιουσία του Ιερού Προσκυνήματος
δ) Από επιχορηγήσεις κρατικών ή κοινοτικών φορέων
ε) Από οποιαδήποτε άλλη νόμιμη και χρηστή πηγή.
Άρθρο 6
Τα έσοδα του Ιερού Προσκυνήματος διατίθενται:
α) Για την συντήρηση, τον εξωραϊσμό και την ανακαίνιση του Ιερού Ναού.
β) Για την κάλυψη των λειτουργικών εξόδων του Ιερού
Ναού και για τη μισθοδοσία του προσωπικού.
γ) Για την καταβολή των εκάστοτε νομίμων εισφορών.
δ) Για την ενίσχυση του Γενικού Φιλόπτωχου Ταμείου,
του Εκκλησιαστικού Γηροκομείου, του Κέντρου Νεότητος, των Εκκλησιαστικών Μαθητικών Κατασκηνώσεων
και του εν γένει ποιμαντικού και φιλανθρωπικού έργου
της Ιεράς Μητροπόλεως Λευκάδος και Ιθάκης, με ποσό
που καθορίζεται στον Προϋπολογισμό που συντάσσεται
κατ’ έτος από την Διοικούσα και Διαχειριστική Επιτροπή
του Ιερού Προσκυνήματος και εγκρίνεται από το Μητροπολιτικό Συμβούλιο.
ε) Για την εκπλήρωση των σκοπών του Ιερού Προσκυνήματος, όπως καθορίζονται στο άρθρο 2 του παρόντος
Κανονισμού.
Άρθρο 7
Οποιοδήποτε άλλο διοικητικό ή διαχειριστικό θέμα
αφορά στο Ιερό Προσκύνημα, αλλά δεν περιλαμβάνεται στον παρόντα Κανονισμό, αντιμετωπίζεται σύμφωνα
με τις εκάστοτε κείμενες διατάξεις και ειδικά κατά τον
Κανονισμό 8/1979 «Περί Ιερών Ναών και Ενοριών», με
αναλογική εφαρμογή των περί διοικήσεως και διαχειρίσεως των Ενοριακών Ιερών Ναών διατάξεων αυτού.
Άρθρο 8
1. Η κατάργηση του Ιερού Προσκυνήματος ή η τροποποίηση του παρόντος Κανονισμού γίνεται δι’ Αποφάσεως
της Ιεράς Συνόδου της Ιεραρχίας της Εκκλησίας της Ελλάδος, κατόπιν ομοφώνου αποφάσεως της Διοικητικής και
Διαχειριστικής Επιτροπής, εγκρινομένης υπό του Μητροπολιτικού Συμβουλίου και της Διαρκούς Ιεράς Συνόδου,
της Συνοδικής ταύτης αποφάσεως δημοσιευομένης διά
της Εφημερίδος της Κυβερνήσεως και του επισήμου Δελτίου της Εκκλησίας της Ελλάδος «ΕΚΚΛΗΣΙΑ».
2. Εις περίπτωσιν καταργήσεως του Ιερού Προσκυνήματος, άπασα η κινητή και ακίνητος περιουσία αυτού
περιέρχεται εις το Νομικό Πρόσωπο της Ιεράς Μητροπόλεως Λευκάδος και Ιθάκης.
΄Αρθρο 9
Ο παρών Κανονισμός ισχύει από της δημοσιεύσεώς
του στην Εφημερίδα της Κυβερνήσεως. Ο Κανονισμός
δημοσιεύεται επίσης και διά του επισήμου Δελτίου της
Εκκλησίας της Ελλάδος «ΕΚΚΛΗΣΙΑ».
΄Αρθρο 10
Από τον παρόντα Κανονισμό δεν προκαλείται δαπάνη
εις βάρος του Προϋπολογισμού του Νομικού Προσώπου
της Ιεράς Μητροπόλεως Λευκάδος και Ιθάκης.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήναι, 9 Μαρτίου 2017
Ο Πρόεδρος
† Ο Αθηνών ΙΕΡΩΝΥΜΟΣ
Ακριβές Αντίγραφον
Ο Αρχιγραμματεύς
† Ο Μεθώνης ΚΛΗΜΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 45/03.04.2017
Αριθμ. 5053 - 2016/625
(2)
Μετονομασία της Ιεράς Μητροπόλεως Κερκύρας
και Παξών.
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Έχουσα υπ’ όψει:
1) τας διατάξεις του άρθρου 11 παρ. 2 του Ν. 590/1977
«Περί του Καταστατικού Χάρτου της Εκκλησίας της Ελλάδος» (Φ.Ε.Κ. 146/Α/31.5.1977),
2) τους Ιερούς Κανόνας λδ΄ των Αγ. Αποστόλων, ιζ΄ της
Δ΄ Οικουμ. Συνόδου, λη΄ της Πενθέκτης Συνόδου, στ΄
της εν Σαρδική Συνόδου, νστ΄, ρθ΄ της εν Καρθαγένη
Συνόδου,
3) την υπ’ αριθμ. 1231/323/20.10.2016 Πρότασιν - Εισήγησιν του Σεβασμιωτάτου Μητροπολίτου Κερκύρας,
Παξών και Διαποντίων Νήσων Νεκταρίου προς την Ιεράν
Σύνοδον της Εκκλη σίας της Ελλάδος,
4) την από 8.12.2016 Απόφασιν της Διαρκούς Ιεράς
Συνόδου,
5) την από 9.3.2017 Απόφασιν της Ιεράς Συνόδου της
Ιεραρχίας και
6) το γεγονός οτι εκ της παρούσης δεν προκαλείται
δαπάνη, αποφασίζει:
Η κατά το άρθρον 11 παρ. 1 υποπαρ. Α΄ στοιχ. ιστ΄
του Ν. 590/1977 «Περί του Καταστατικού Χάρτου της
Εκκλησίας της Ελλάδος» συσταθείσα «Ιερά Μητρόπολις
Κερκύρας και Παξών» της Εκκλησί ας της Ελλάδος, μετονομάζεται εις «Ιερά Μητρόπολις Κερκύρας, Παξών και
Διαποντίων Νήσων», εντεύθεν δε δια του φερωνύμου
τί τλου «Μητροπολίτης Κερκύρας, Παξών και Διαποντίων Νήσων» μνη μονεύεται και υπογράφεται ο επιχώριος
Μητροπολίτης Κερκύρας και Παξών.
Η παρούσα να δημοσιευθή δια της Εφημερίδος της
Κυβερνή σεως και του Επισήμου Δελτίου της Εκκλησίας
της Ελλάδος «ΕΚ ΚΛΗΣΙΑ».
Αθήνα, 9 Μαρτίου 2017
Ο Πρόεδρος
† Ο Αθηνών ΙΕΡΩΝΥΜΟΣ
Ακριβές Αντίγραφον
Ο Αρχιγραμματεύς
† Ο Μεθώνης ΚΛΗΜΗΣ
Ι
Αριθμ. κανονισμού 297/2017
(3)
Κατάργηση του Εκκλησιαστικού Ιδρύματος υπό
την επωνυμίαν: «Πολιτιστικό Ίδρυμα πνευματικής καλλιέργειας και χριστιανικής αρχαιολογι-
κής κληρονομίας “Ο ΜΕΓΑΣ ΦΩΤΙΟΣ” της Ιεράς
Μητροπόλεως Αλεξανδρουπόλεως».
Η ΙΕΡΑ ΣΥΝΟΔΟΣ
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Λαβούσα υπ’ όψιν:
1. τας διατάξεις των άρθρων 4, περίπτ. ε’, 29 παραγρ. 2
και 45 παρ. 5 του Νόμου 590/1977 «Περί Καταστατικού
Χάρτου της Εκκλησίας της Ελλάδος» (Α΄ 146),
2. το άρθρο 68 παρ. 1 περ. 5α του Ν. 4235/2014,
3. τας υποχρεώσεις της ποιμαινούσης Εκκλησίας προς
το χριστεπώνυμον πλήρωμα, οι οποίες απορρέουν από
τας Ευαγγελικάς Επιταγάς, τους Ιερούς Κανόνες και τους
Νόμους του Κράτους,
4. την υπ’ αριθμ. Φ. 1/68/31.1.2017 πρότασιν του Σεβασμιωτάτου Μητροπολίτου Αλεξανδρουπόλεως Ανθίμου,
5. την υπ’ αριθμ. 8/2017 Γνωμοδότησιν του Ειδικού
Νομικού Συμβούλου της Ιεράς Συνόδου της Εκκλησίας
της Ελλάδος,
6. την από 8.2.2017 Απόφασιν της Διαρκούς Ιεράς Συνόδου και
7. την από 9.3.2017 Απόφασιν της Ιεράς Συνόδου της
Ιεραρχίας, αποφασίζει:
Ψηφίζει τον υπ’ αριθμ. 297/2017 Κανονισμόν έχοντα
ούτω:
ΚΑΝΟΝΙΣΜΟΣ αριθμ. 297/2017
Περί καταργήσεως του Εκκλησιαστικού
Ιδρύματος υπό την επωνυμίαν: «Πολιτιστικό
Ίδρυμα πνευματικής καλλιέργειας και χριστιανικής
αρχαιολογικής κληρονομίας «Ο ΜΕΓΑΣ ΦΩΤΙΟΣ»
της Ιεράς Μητροπόλεως Αλεξανδρουπόλεως».
΄Αρθρον 1
Το εκκλησιαστικόν ίδρυμα υπό την επωνυμίαν «Πολιτιστικό Ίδρυμα πνευματικής καλλιέργειας και χριστια-
νικής αρχαιολογικής κληρονομίας «Ο ΜΕΓΑΣ ΦΩΤΙΟΣ»
της Ιεράς Μητροπόλεως Αλεξανδρουπόλεως» και ο
κανονισμός συστάσεως και λειτουργίας αυτού (Φ.Ε.Κ. Β
870/1984), καταργούνται.
΄Αρθρον 2
Ρύθμισις περιουσιακών στοιχείων
Πάσα η κινητή και ακίνητος περιουσία του ως άνω
καταργουμένου εκκλησιαστικού ιδρύματος, καθώς και
κάθε δικαίωμα και αξίωση αυτού, ανήκει αυτοδικαίως
εις το νομικόν πρόσωπον της Ιεράς Μητροπόλεως Αλεξανδρουπόλεως.
΄Αρθρον 3
Δαπάνη
Από την παρούσα Απόφαση δεν προκαλείται δαπάνη
εις βάρος του Προϋπολογισμού του νομικού προσώπου
της Ιεράς Μητροπόλεως Αλεξανδρουπόλεως.
΄Αρθρον 4
Έναρξη ισχύος
Η ισχύς του παρόντος άρχεται από την δημοσίευσίν
της εις την Εφημερίδα της Κυβερνήσεως και εις το επίσημον Δελτίον της Εκκλησίας της Ελλάδος «ΕΚΚΛΗΣΙΑ».
Ο παρών Κανονισμός να δημοσιευθεί στην Εφημερίδα
της Κυβερνήσεως.
Αθήνα, 9 Μαρτίου 2017
Ο Πρόεδρος
† Ο Αθηνών ΙΕΡΩΝΥΜΟΣ
Ακριβές Αντίγραφον
Ο Αρχιγραμματεύς
† Ο Μεθώνης ΚΛΗΜΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Α’ 45/03.04.2017
Την ευθύνη για την εκτύπωση, διαχείριση και κυκλοφορία των φύλλων της Εφημερίδας
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Tυπογραφείο
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών
αναγκών του Δημοσίου. (ν. 3469/2006, Α΄ 131).
ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
Η ηλεκτρονική μορφή των ΦΕΚ διατίθεται δωρεάν από την ιστοσελίδα www.et.gr. Για
τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλλεται ηλεκτρονικά με τη συμπλήρωση ειδικής φόρμας.
Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα
ΚΕΠ, ενώ για ετήσια συνδρομή από το τμήμα Συνδρομητών. Tο κόστος για ασπρόμαυρο ΦΕΚ
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο
κατά 0,30€ για κάθε επιπλέον οκτασέλιδο ή μέρος αυτού.
Τρόπος αποστολής κειμένων προς δημοσίευση
-  Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς
του δημόσιου τομέα, αποστέλλονται στην διεύθυνση webmaster.et@et.gr με  χρήση
προηγμένης ψηφιακής υπογραφής και χρονοσήμανσης.
-  Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική διεύθυνση dds@et.gr με τη χρήση απλού ηλεκτρονικού ταχυδρομείου.
-  Κατ’ εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογραφή, μπορούν να αποστέλλουν ταχυδρομικά ή να καταθέτουν  με εκπρόσωπό τους κείμε-
να προς δημοσίευση αποτυπωμένα σε χαρτί, στο Τμήμα Παραλαβής Δημοσιευτέας Ύλης.
Πληροφορίες σχετικά με την αποστολή/κατάθεση εγγράφων προς δημοσίευση, την
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συνδρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). Τον ΚΑΔ εκδίδει το Εθνικό Tυπογραφείο για όλα τα κείμενα που πληρούν τις προ-
ϋποθέσεις δημοσίευσης.
2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του
Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους
αλληλογραφίας, κ.ά. Επίσης σχεδιάζει και κατασκευάζει σφραγίδες.
EΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ
Πωλήσεων: (Ισόγειο, τηλ. 210 5279178 - 180)
Συνδρομητών: (Ημιόροφος, τηλ. 210 5279136)
Πληροφοριών: (Ισόγειο, Γρ. 3 και τηλεφ. κέντρο 210 5279000)
Παραλαβής Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστοσελίδα: www.et.gr
Πληροφορίες σχετικά με την λειτουργία
της ιστοσελίδας:  helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr

[Source: 20170100045.pdf | Tokens: 14216]